Allen gegenwˀtigen un̄ kùnftigen menschen, ✳ die disen brief an sehent, ✳ lesent ✳ oder hoͤrent lesen, ✳ un̄ sùndˀlich den ez ze wissende durft ✳ geschicht, ✳ kùnde ich, ✳ Wernher Claus, ze den ziten schulth̄
ze Brugg in Ergoͤw, ✳ un̄ vˀgich offenlich mit disem brief, ✳ daz ich von dez hochgeborn fùrsten, ✳ hˀzog Albr̄ von Oͤsterrich, mins genaͤdigen hˀren, ✳ un̄ dˀ durchlùhtigen ✳ fùrstinn frown Agnesz, wilent kùngin ze Ungˀn, minˀ genaͤdigen frowen, wegen ✳ un̄ an ir beidˀ statt an offner straͧs in der vorgen̄̄ stat ze Brugg ze geriht sasz, ✳ un̄ kamen fùr mich in gerihte der erber man Walthˀ
Hofmeistˀ einhalb, ✳ un̄ dù erber frowe, ✳ froͧ Gerdrut, wilent Ruͦdolfs, seligē, von Schˀntz eliche husfrowe, andˀhalb, ✳ un̄ offenoten die beide teil mit fùrsprechen, als si soltē, ✳ un̄ baͤtten inen ze ervarnde, ✳ si
wˀen fùr geriht komen dˀ ein teil, ✳ daz ist die vorgen̄̄ frowe Gerdrut, etzliche guͤtˀ uf ze gebende ✳ un̄ sich fùr sich un̄ ir erben ze entzihende ✳ un̄ den erwirdigen, geistlichen frown, ✳ der eͣbtischin̄
un̄ dem convent ✳ dez gotzhus ze Kùngsvelt, Sant Claren ordens, in Costentzˀ bistom, durch ir selen heiles willen ✳ un̄ och swestˀ Margareten, clostˀfrowen dez selben gotzhuses, irre tochtˀ, ze einer
ergetzunge irs teiles dez erben, ✳ dˀ si von dem vorgen̄̄ Ruͦdolf, saͤligen, irem vatter, angevallen waͤre, ob si niht ze clostˀ komen wˀe, ✳ ze fuͤgende ✳ un̄ ze gebende, ✳ un̄ dˀ andˀ teil, daz ist ✳ Walther
Hofmeistˀ, in dˀ egenant̄ der eͣbtischin̄ un̄ dez convents namen ✳ un̄ zuͦ iren handen von ir ze enphahende un̄ uf zenemende, ✳ wie si des bedenthalb ✳ gegen ein andˀ tuͦn soͤlten ✳ un̄ moͤhten mit dem
rehten, daz es kraft hette un̄ nu un̄ hie naͧch ewiklich also belibe. ✳ do ward von den bescheiden̄ lùten, dem raͧt von Brugg, ✳ un̄ von andˀen erbˀn burgˀn ✳ un̄ lùten, die do ✳ zemaͧl ze gegen
waren un̄ bi mir in gerihte sazzen, naͧch minˀ gemeiner urfraͧge un̄ nach gesamnotˀ urteilde ✳ erkent un̄ erteilt ✳ uf den eit, ✳ daz sich die selbe froͧ Gerdrut stellen soͤlte fùr geriht mit irē wizzenthaften vogte, ✳ un̄ moͤhte mit dez hant naͧch dˀ vorgn̄̄ stat ze Brugg ✳ frieheit, ✳ gewonheit ✳ un̄ reht wol sich entzichen, ✳ uf geben ✳ un̄ fùrbazzˀ fuͤgen ✳ un̄ geben alle ire guͤtˀ, die si gˀne uf gebn̄ woͤlte,
un̄ moͤhte och dˀ egenant Walther ze der vorgenanten clostˀfrowē handen un̄ an ir stat wol emphahen, ✳ uf nemen un̄ behaben, ✳ waz guͤtˀ inen die vorgenant̄ Gerdrut fuͤgen un̄ gaͤben woͤlte. ✳
un̄ also stalte sich di selbe frow Gerdrut ✳ dar ✳ fùr gerihte mit irem rehten, wizzenthaftem vogte, Johansen dem Bluͦmen, burgˀ ze Brugg, ✳ un̄ gab mit dez selben irs vogtes handen ✳ alle ir ligendē
guͤtˀ, di si von dem vorgen̄ Ruͦdolf, seligen, von Schˀntz, wilent irem elichem manne, ze erbe an gevallen waren, mit allē nùtzen, ✳ rehtē un̄ dˀ ehafti, ✳ so dar zuͦ von reht odˀ gewnheit dheins
waͤges gehoͤret, ane alle gevˀde. ✳ die selben guͤtˀ hie nach geschriben sint. ✳ dez ersten von Koͤlhasen von Obˀn Flahte zehen vierteil kˀnen, vierdhalben mùt habˀn, ✳ drizzig eygˀ un̄ drù huͤnr. ✳ it₎ von
Heinr₎ Tùfelbetz ze Schintznach zehen vierteil kˀnen, ✳ ein maltˀ habˀn un̄ zwei huͤnr. ✳ it₎ ze Veltheim ✳ von Johansen von Schaͧfhusen sechs mùt kˀnen, ✳ zwei maltˀ habˀn, sechs huͤnr un̄ sechzig
eygˀ. ✳ it₎ ze Talheim von Ruͦdol̄ Lebinon andˀhalb ✳ vierteil kˀnen, ✳ zwei vierteil habˀn, zehen eygˀ un̄ ein huͦn. ✳ it₎ ze Schintznach von Uͦlrichen Frikˀ drù vierteil kˀnen. ✳ it₎ ze Rinikon von
Clausen un̄ von Annan vō Schintznach vier mùt rogen, zehen vierteil kˀnen, siben mùt un̄ ein vier habˀn, ✳ ein swin, giltet nùn schilling, ✳ vierzig eyer un̄ funf huͤnr. ✳ it₎ Cuͤny Habrˀ ein maltˀ
habˀn. ✳ it₎ von Belinen Gnesignˀe nùn vierteil roggen, ein mùt kˀnen, ✳ drie mùt un̄ ein vier habˀn, ✳ funf schilling phēniḡ , ✳ fùnfzehen eyˀ un̄ zwei huͤnr. ✳ it₎ von Uͤllin Gnaͤsignˀe ✳ drie mùt
kˀnen, vier mùt ✳ roggen, funfthalb maltˀ habˀn, sechzig eygˀ, sechs huͤnr un̄ ein halbes swin. ✳ it₎ von dem mùller ze Baden von Schaden Mùli ✳ acht mùt kˀnen, ein vier ✳ kˀnen ✳ un̄ sechs
huͤnr. ✳ it̄ vō Joh̄s Bebikon von Endingen ✳ dry mùt roggē. ✳ itē von Cuͦnr₎ Babst von Otolfingen zehen mùt kˀnen, zwei maltˀ habˀn. ✳ itē von Cuͦnr₎ dem Zwiklin von Moͤrikon sechs mùt roggen. ✳
it₎ ze Lupphang sùllent dˀ Mùnch un̄ dˀ Sterrer siben stuk un̄ siben eygˀ ✳ un̄ huͤnr. ✳ itē von Waͤltin von Scherentz ze Omrechtzwile sechs vier ✳ kˀnen gelts. ✳ it₎ ze Megenwile dry mùt kˀnen gelts
von Petˀ Renolt von Brunekg. ✳ it₎ von einē genurten huse, lit ze Brugg einhalb dˀ Aren gên dˀ badstuben ùber, git Hans in dˀ Oͧw jaͤrlich ze zins funfzehen schillīg Zovīgˀ mùntz un̄ einē halben mùt kˀnen. it₎ von dem naͤhsten huse indˀthalb dem selben huse git jaͤrlich ze zins Hans Reinˀ einen mùt kˀnen. ✳ it₎ aber denne von dem naͤhsten huse dar nach ✳ an der selben zilen geb̄nt
Hans Schutz un̄ dˀ Zovīgˀ ze zins ein mùt kˀnen, jetwedrˀ zwei viertel. ✳ it₎ zwo hofstett, gelegen zwischent ✳ Hanses in dˀ Oͧwe un̄ des Reiners hùsern, mit ✳ dem zins, so da von gaͧt. ✳ itē
von einē huse, gelaͤgen in dˀ stat ze Brugg zwischen Kuͤnys Songˀs un̄ Hansen vō Raͤmīgen̄ hùsˀn, ✳ git Wˀnhˀ vō Reine ✳ einē mùt kˀnen ze zinse. ✳ ez wart och erteilet un̄ erkēnet, ✳ were,
daz dˀ egen̄̄ Ruͦdol̄ von Schˀntz, selig, dhein ligend guͦt, ✳ daz zinshaft ✳ wˀe, gelaͧssen hette, ✳ dz die vorḡ̄ frow Gerdruten von im von erbes wegen soͤlte billich un̄ durch reht an gevallen sin ✳ un̄ daz
doch hie vor an diseme brief nit vˀschribn̄ ist ✳ un̄ sin villicht vˀgezzen ist ✳ odˀ wˀe, ✳ wēne ✳ un̄ ✳ wa sich daz nu ✳ odˀ hie nach bevindet, ✳ daz sol un̄ mag das vorgen̄̄ gotzhus von Kùngsvelt
odˀ ir amptlùt ✳ zuͦ iren handē anspraͤchen, ✳ anvallen ✳ un̄ behaben ✳ fùr ir selbˀs guͦt, ✳ wan ez och dù selbe froͧw Gerdrùt ✳ dem obgen̄̄ Walthˀn Hofmeystˀ zuͦ dˀ egen̄̄ dˀ eͣptischin un̄ dez conventes
handen mit irs vogtes hant ✳ ze gelichˀ wise als die vorgeschrib̄n guͤtˀ reht ✳ un̄ redlich ✳ vor geriht ✳ gefuͤget un̄ gegeb̄n hat. ✳ dar nach satzte sù den selb̄n Walthˀn Hofmeystˀ zuͦ dez egn̄̄
gotzhuses von Kungsvelt ✳ handen ✳ in nùtzlich, ✳ liplich gewˀ aller der vorgeschr̄ guͤtˀ, ✳ si sin genant ✳ odˀ ungenant. ✳ die selbe froͧw Gˀdrut vˀjach ✳ un̄ vˀhies och in des vorgen̄̄ Walthers Hofmeystˀs hant ✳ zuͦ dez obgenant̄ gotzhus un̄ Kùngsvelt handen, ✳ dez vorgeschr̄ enzihens ✳ un̄ gaͤbens ✳ fùr sich un̄ alle ir erben reht ✳ wˀe ze sinde, ✳ wa un̄ wēne mā dez von ire notorftig wirt,
ane alle gevaͤrde, un̄ vˀjach och mit irs vogtes hant, ✳ widˀ daz selb enzihen un̄ hin geb̄n nyemˀ zetuͤnde mit geistlichen noch waͤltlichen gerichten noch rehten, noch aͧn reht, ✳ keins weges mit
dheinen fùnden ✳ un̄ uztzùgen, die nu ✳ funden sint odˀ noch mùgent funden wˀden, ✳ noch niemān andˀn ze gehellende, ✳ dˀ nu odˀ hie nach widˀ diz enzihen ✳ un̄ uf geben jemˀ tuͦn welte mit
dheinen sachen, heimlich odˀ offenlich, ane alle gevˀde. ✳ ✳ mir, dem obgenanten richtˀ, Wˀnhˀn, dem schulth̄, ✳ ✳ ward och erteilet naͧch gesamnotˀ urteil ✳ un̄ erkent, ✳ minē brief ùbˀ dis sachen
ze gebende, den och ich mit minē eygen̄ ingesigel besigelten gegeb̄n haͧn ✳ ùbˀ alle dis vorgn̄̄ sachen, die och vor mir als einē rihtˀ do ze mal ī aller mazze, als vorbescheid̄ ist, ✳ beschehen
un̄ vollefuͤret sint, ✳ un̄ daz si also kraft haben un̄ nu ✳ un̄ hie nach staͤtte un̄ unvˀbrochen beliben sullen. wir, die obgenantē, ✳ dˀ rat von Brug der statt ze Brugg, vˀjehen alles des, so vor
an disem brief geschrib̄n stat, ✳ daz daz alles beschehen un̄ vollefuͤret ist, ✳ daz vorbescheid̄ ist, ✳ un̄ dez ze gezùgsamy ✳ un̄ merer sichˀheit, ✳ so hab̄n wir unsˀr stat ze Brug ingesigel
zuͦ dez vorgen̄̄ richters ingesigel offenlich gehenkz ✳ an disen brief, ✳ dˀ geb̄n wart ze Brugg an dem naͤhsten donrstag ✳ vor sant Joh̄s tag ze sungichten, ✳ nach gotes gebùrt
tusent druhundˀt un̄ funfzig jaren ✳ un̄ dar nach in dem sibenden jaͧre. ✳